Rammumeeste võistlusel tegid ilma värsked magistrid
#000000
Rahva seas on levinud arusaam, et kellel on palju jõudu, kipub mõistust nappima. Palamusel jaanilaupäeval peetud rammumeeste võistlus tõestas vastupidist: selle võitja Mihkel Raadik ja teiseks tulnud Sten Karro lõpetasid mõlemad hiljuti magistrikraadiga kõrgkooli.
#000001
Üheksa meest, nende hulgas Romek Velt Jõgevalt ja Madis Likk Palamuse vallast, julges siiski neile katsumustele vastu astuda ja kõik pidasid ka lõpuni vastu. Lõpuni jätkus ka põnevust, sest see, kes tuleb võitjaks, oli selgustu kuni viimase ala viimase katseni.
#000003
Et Raadik oli kolme esimese alaga saavutanud päris hea edumaa, säilisid tal võidušansid ka pärast ebaõnnestunud autotõmmet. Kõik sõltus aga sellest, kui hästi läheb liidritel viimane ala. Mihkel Raadik sooritas oma katse eelviimasena. Tal õnnestus tuul alla teha kolmele esimesele kivile ning saada nad alustele 18,42 sekundiga. Viimasena kive tõstma läinud Sten Karrol oli küll konkurendi aeg orientiirina silmade ees, ent sellest ei piisanud: temagi sai üles vinnatud kolm kivi, aga aega kulus tal selleks üle kahe sekundi rohkem.
#000006
“Kahe peale teeksime hüdroelektrijaama valmis nagu naksti,” ütles Sten Karro naljatamisi. Mihkel peab oma põhialaks jõutõstmist: ta on sellega tõsisemalt tegelnud viimased viis aastat. Suvel, mil selle ala võistlusi ei toimu, lööb ta meeleldi kaasa rammumeeste võistlustel. Sten Karro on tõsisemalt jõusaalis rassinud juba neli aastat, rammumeeste võistlusel on ta kaasa teinud paaril viimasel suvel.
#000010
“Tänase päeva suurim pettumus oli viimane kivi,” ütlesid Raadik ja Karro kui ühest suust. Tõepoolest, mõlemad olid üsna lähedal sellele, et ka neljas kivi oleks postamendile upitatud saanud, ent paraku pudenes raske “pall” ikkagi käest. Isegi vastav liim, mida ohtralt peopesadele kanti, ei aidanud.
#000011
“Aga ega selline asi kauaks hinge vaevama jää, paari päeva pärast on meelest läinud,” kinnitas Mihkel Raadik. Palamuse võistluse korraldusega (korraldajaks oli Eesti Professionaalsete Rammumeeste Ühingu meeskond) jäid mõlemad rammumehed väga rahule.
#000012